Bronislaw Komorowski, novi predsjednik Poljske
Bronislaw Komorowski osvojio je 52.6 posto glasova, a Jaroslaw Kaczynski 47.4 posto
Komorowski je pobijedio Jaroslawa Kaczynskog, brata tragično poginulog predsjednika, koji je bio kandidat konzervativne Stranke zakona i pravde. Kaczynski je sinoć priznao poraz. Nakon što su prebrojani gotovo svi glasački listići drugog kruga predsjedničkih izbora u Poljskoj, pokazalo se da je pobijedio Bronislaw Komorowski, kandidat umjereno desne Građanske Platforme, koji je prošla tri mjeseca bio vršitelj dužnosti predsjednika države – nakon što je u avionskoj nesreći poginuo predsjednik Lech Kaczynsky. Komorowski je pobijedio Jaroslawa Kaczynskog, brata tragično poginulog predsjednika, koji je bio kandidat konzervativne Stranke zakona i pravde. Kaczynski je sinoć priznao poraz. Rezultati pokazuju da je Bronislaw Komorowski dobio 52.6 posto glasova, a Kaczynski – 47.4 posto. U govoru svojim pristašama novi je predsjednik rekao da je 'spreman otvoriti šampanjac' iako je 'slaviti teško, u sjeni tragedije koja je prije tri mjeseca pogodila Poljsku'. Civilna Platforma Bronislawa Komorowskog podržava gospodarske reforme koje pogoduju poslovnim krugovima. Stranka Jaroslawa Kaczynskog protivi se politici Europske unije a posebno je sumnjičava kada su u pitanju povijesni protivnici Poljske, Njemačka i Rusija. Što se tiče samog Bronislawa Komorowskog, novog poljskog predsjednika, on za sebe kaže da je 'počeo kao radikal te se postupno transformirao u osobu kompromisa i umjerenosti'. 58-godišnji Komorowski odrastao je u plemićkog obitelji koja je za komunizma živjela u izrazitom siromaštvu. U studentskim je danima postao anti-komunistički aktivist i 1981. – nakon proglašenja izvanrednog stanja – bio je zatvoren s ostalim kolegama iz radničkog sindikata Solidarnost. Od 1989. bio je član parlamenta, ministar obrane te – do skora – predsjedatelj poljskog parlamenta i vršitelj dužnosti predsjednika države.